Springbokke skop af teen Skotland | Netwerk24
Springbokke skop af teen Skotland
Deur Stephen Nell 26 Februarie 2021 15:21
Suid-Afrika begin die verdediging van die Webb Ellis-beker in 2023 se Wêreldbeker-toernooi teen Skotland in Marseille. Foto: Getty Images
Die program vir wêreldrugby se skouspel is Vrydag aanlyn bekend gemaak.
Suid-Afrika se ander groot wedstryd, teen Ierland, sal op 23 September in Parys se Stade de France wees.
Die Bokke se twee ander groepwedstryde – teen teenstanders wat nog bepaal moet word – sal op 17 September en 1 Oktober wees. Dit sal onderskeidelik in Bordeaux en Marseille gespeel word.
Jacques Nienaber, die Springbok-breier.
Jacques Nienaber, Springbok-afrigter, het Vrydag se aankondiging verwelkom.
"Die aankondiging is 'n belangrike mylpaal in ons beplanningsfase vir 2023 se Wêreldbeker-toernooi," het hy in 'n nuusverklaring gesê.
"Noudat dit bekend is waar die wedstryde gespeel gaan word, het die afrigting- en bestuurspan 'n duidelike begrip vir die algehele voorbereiding en logistieke maatreëls. Die program gee duidelikheid oor hoeveel dae daar tussen wedstryde is, wat 'n invloed op ons strategie ten opsigte van spelerwelsyn sal hê.
"Ons kan nou intensief met ons logistieke planne vir dinge soos basiskampe begin."
10 September: SA t. Skotland (Stade Velodrome, Marseille)
17 September: SA t. Europa 2 (Stade de Bordeaux, Bordeaux)
23 September: SA t. Ierland (Stade de France, Parys)
1 Oktober: SA t. Asië/Pasifies (Stade Velodrome, Marseille)
Meer oor: Jacques Nienaber | Skotland | Frankryk | Ierland | 2023 | Afrigter | Rugby | Wereldbeker-Toernooi | Springbokke